Des 15 2011 - “Ek is vuisvoos vir die geweld teen ons mense in RSA. Ek voel om die land te verlaat, maar hoe? Mens moet baie geld besit daarvoor. So ek sal maar met die rug teen die muur moet veg tot die einde. Ek hoop hulle sal vir my ‘n liedjie sing terwyl my vrou my regop hou sodat ek die laaste probeerslae teen die vyand sal uitdeel. Baie dankie vir jou ondersteuning. Baie Suid Afrikaner Boere waardeer jou hulp en bystand meer as wat jy besef. Ek is een van hulle. Jesus Christus seën jou met jou verskriklike taak wat vir jou voorlê. As ek kan help sal dit vir my ‘n groot eer wees. Pastor Clifford Algernon Clarkson.
Aan Pastor Cliff Clarkson: Re email: “Nuwe moed geskep”- Beste Cliff Ek was baie besorgd oor jou want jy was so vol pyn! Ek het baie hulpeloos gevoel. Ek lees jou brief dus met groot oplugting en hoop en vertrou dat julle van julle vreeslike verlies eendag sal kan terugdink sonder die huidige oorweldigende pyn wat jy voel. Ek bid dat die sterkte van die Allerhoogste julle altyd sal lei en bystaan. Geen ouer behoort hul kinders te verloor nie. Baie groete Adriana
Ek bied my apologie aan vir die kras woorde deur woede aangevuur. Ja selfs Christen breek ook wanneer die vlees die “tydelike” oorhand kry. Ek wil almal bedank vir die boodskappe, talle oproepe en besoeke van almal en selfs die oortreeder se familie wat hulle meegevoel aan ons kom meedeel. Hierdie familie mag nie boet volgens Skrif vir die skuldige se dade nie. Min dink mens daaraan dat die oortreder se familie ook slagoffers is van die dwase dade wat gepleeg is. Hendrik Kriel se moeder (83) is bejaard en staan ‘n goeie kans om as gevolg van die insident tot sterwe te kom. Hierdie gebeurtenis sal net nog ‘n slagoffer op Kriel se kerf plaas. Ek vra dat u in gebed sal tree dat GOD hierdie familie wat ook onregverdig benadeel is in SY beskerming sal neem en aan hulle ook rus verskaf. 2Konings 14:6 “Maar die kinders van die moordenaars het hy nie laat doodmaak nie, soos geskrywe is in die wetboek van Moses, waar die HERE dit beveel het: Die vaders mag nie vir die kinders, en die kinders mag nie vir die vaders gedood word nie; maar elkeen moet vir sy eie sonde sterwe.”